
EXPUNERE DE MOTIVE PRIVIND OPORTUNITATEA
 PROIECTULUI DE HOTĂRÂRE


Secțiunea 1
Titlul proiectului de hotărâre
Proiect de hotărâre privind modificarea şi aprobarea Statului de funcţii 
pentru Direcția Poliţiei Locale Timişoara 


Secțiunea a 2-a
Motivul emiterii proiectului de hotărâre
Promovarea în clasă și promovarea în gradul profesional imediat superior 
celui deținut a funcționarilor publici 


1. Descrierea situației actuale
Având în vedere prevederile art. 63 şi art. 68 din Legea nr. 188/1999 privind Statutul funcţionarilor publici, republicată, cu modificările şi completările ulterioare, în carieră, funcţionarul public poate promova în funcţia publică, în condiţiile legii, iar promovarea în clasă nu este condiţionată de existenţa unui post vacant. În urma dobândirii unei diplome de studii de nivel superior, funcţionarii publici de execuţie au dreptul să participe la examenul organizat pentru ocuparea unei funcţii publice într-o clasă superioară celei în care sunt încadraţi, dacă studiile absolvite sunt în specialitatea în care îşi desfăşoară activitatea sau dacă autoritatea ori instituţia publică apreciază că studiile absolvite sunt utile pentru desfăşurarea activităţii.
Ținând cont de art. 14 alin. (1) din Ordinul nr. 1.932/2009 pentru aprobarea Regulamentului privind organizarea şi desfăşurarea examenului de promovare în clasă a funcţionarilor publici.    
Având în vedere prevederile art. 63 şi art. 64 din Legea nr.188/1999 privind Statutul funcţionarilor publici, republicată, cu modificările şi completările ulterioare, coroborat cu art.125 din H.G. nr.611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, funcţionarul public poate promova în funcţia publică, în condiţiile legii, iar promovarea în grade profesionale nu este condiţionată de existenţa unui post vacant. Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către instituţia publică, prin transformarea postului ocupat de funcţionarul public, ca urmare a promovării concursului sau examenului, în limita funcţiilor publice rezervate promovării, cu încadrarea în fondurile bugetare alocate.
În conformitate cu prevederile art.65 alin.(2) din Legea nr.188/1999 privind Statutul funcţionarilor publici, republicată, cu modificările şi completările ulterioare, pentru a putea participa la concursul sau examenul de promovare în gradul profesional imediat superior celui deţinut, funcţionarul public trebuie să îndeplinească cumulativ următoarele condiţii:
    a) să aibă cel puţin 3 ani vechime în gradul profesional al funcţiei publice din care promovează;
    b) să fi obţinut cel puţin calificativul «bine» la evaluarea performanţelor individuale în ultimii 2 ani în care funcţionarul public s-a aflat în activitate;
    c) să nu aibă în cazierul administrativ o sancţiune disciplinară neradiată în condiţiile legii.

2. Schimbări preconizate și rezultate așteptate

Având în vedere Raportul final nr.13398/15.11.2018 încheiat cu ocazia desfăşurării examenului de promovare în clasă organizat în data de 12.11.2018 – proba scrisă şi 14.11.2018 – interviul, pentru funcționarii publici din cadrul Direcției Poliției Locale Timișoara, încadraţi pe funcţii publice cu nivel de studii inferior, care au absolvit o formă de învăţământ superior de lungă durată, studii universitare de licenţă în specialitatea în care îşi desfăşoară activitatea sau dacă autoritatea ori instituţia publică apreciază că studiile absolvite sunt utile pentru desfăşurarea activităţii,  solicităm transformarea posturilor ocupate de persoanele care au susţinut și promovat examenul de promovare în clasă, astfel:

	Funcția existentă
	Nr.
posturi
	Mutația intervenită
	Funcția modificată

	Polițist local, clasa III, grad profesional asistent
	2
	Transformare posturi prin promovare
	Polițist local, clasa I, grad profesional asistent

	Polițist local, clasa III, grad profesional principal
	1
	
	Polițist local, clasa I, grad profesional asistent


Ținând cont de art.3 alin (1) și (4), art. 11, art.31, alin (2) și (4), art.37 alin (1) și (2) din Legea nr. 153/28.06.2017 privind salarizarea personalului plătit din fonduri publice, coroborat cu art.5 din cap. I, lit. B – Reglementări specifice funcționarilor publici din Anexa nr. VIII la Legea nr.153/28.06.2017.
În baza art. 63, art. 64 şi art. 68 alin. (1) și (2) din Legea nr. 188/1999 privind Statutul funcţionarilor publici, republicată, cu modificările şi completările ulterioare, coroborat cu art.144 alin. (1) din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificarile şi completările ulterioare;
În concordanță cu art.39, alin (1) din Legea nr. 153/28.06.2017 privind salarizarea personalului plătit din fonduri publice.
Având în vedere Raportul final nr.14473/10.12.2018 încheiat cu ocazia desfăşurării examenului de promovare în gradul profesional imediat superior celui deținut, organizat în data de 04.12.2018 – proba scrisă şi 07.12.2018 – interviul, pentru funcționarii publici din cadrul Direcției Poliției Locale Timișoara, solicităm transformarea posturilor ocupate de persoanele care au susţinut și promovat examenul de promovare în gradul profesional imediat superior celui deținut, astfel:

	Funcția existentă
	Nr.
posturi
	Mutația intervenită
	Funcția modificată

	Polițist local, clasa III, grad profesional asistent
	1
	Transformare posturi prin promovare
	Polițist local, clasa III, grad profesional principal

	Polițist local, clasa III, grad profesional principal
	1
	
	Polițist local, clasa III, grad profesional superior

	Consilier, clasa I, grad profesional asistent
	1
	
	Consilier, clasa I, grad profesional principal

	Polițist local, clasa I, grad profesional asistent
	12
	
	Polițist local, clasa I, grad profesional principal

	Polițist local, clasa I, grad profesional principal
	5
	
	Polițist local, clasa I, grad profesional superior



Ținând cont de art.3 alin. (1) și alin.(4) din Legea nr.153 din 28.06.2017 privind salarizarea  personalului plătit din fonduri publice prevede: 
”(1) Gestionarea sistemului de salarizare a personalului din institutiile si autoritatile publice se asigura de fiecare ordonator de credite.
 (4) Ordonatorii de credite au obligatia sa stabileasca salariile de baza/soldele de functie/salariile de functie/soldele de grad/salariile gradului profesional detinut, gradatiile, soldele de comanda/salariile de comanda, indemnizatiile de incadrare/indemnizatiile lunare, sporurile, alte drepturi salariale in bani si in natura prevazute de lege, sa asigure promovarea personalului in functii, grade si trepte profesionale si avansarea in gradatii, in conditiile legii, astfel incat sa se incadreze in sumele aprobate cu aceasta destinatie in bugetul propriu.”
În vederea eficientizării activității instituției, propunem transformarea unei funcții publice vacante, după cum urmează:
· 1 post de polițist local, clasa III, gradul profesional superior, la Biroul Monitorizare Video
într-un post de polițist local, clasa I, gradul profesional principal, la Biroul Monitorizare Video

3. Alte informații

Luând în considerare cele de mai sus, propunem modificări în structura funcțiilor publice mai sus menționate.

4. Concluzii

Menționăm că modificările solicitate nu impun creșterea numărului de posturi în organigrama instituției.
Precizăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Având în vedere aspectele prezentate, propunem modificarea și aprobarea Statului de funcții, conform anexei.

